**MAALILAAGER “RUHNU NÄGU” Ruhnu saarel 15.06 – 22.06. 2020**

Selle aasta juunikuus toimub taaskord maalilaager, mis on mõeldud EML liikmetele.

Milline on Ruhnu Nägu?

See võib olla nii kohaliku ruhnuka portree, midagi enneolematut selle Eesti kaugeima saare maastikus, arhitektuuris, elu-olus.

Vastandumine mandril valitseva asjalik-pragmaatilise kiirusele orienteeritud maailma ja Ruhnu saare arhailis-romantilise kulgevas rahu vahel; puutumatu ürg-looduse ükskõikne vohamine, inimesed nende keskel kokkuhoidvad, kuid sõbralikud “väljastpoolt” tulijate vastu.

See on avastusretk, kus tuleks leida saarelt midagi, mida mandrilt ja teistelt saartelt ei leia.

Ning kanda see lõpuks professionaalsesse kunstikeelde.

Kunstiteostest loodame Ruhnu Rahvamuusemis teha näituse.

**Informatsioon elu-olust maalilaagris:**

Harjunud mugavusi saarel on vähe, ka söök on enda korraldada. Või siis külastada 2 söögipaika saarel (mis ei ole odavad). Ööbimine kas telgis või siis tasuline öömaja. Pesemisvõimalused sadamas dušši all (tasuline) või meres. Liikumiseks kas renditud jalgrattad või jalgsi.

Sõit saarele kestab, sõltuvalt sadamast, 2,5 – 3,5 tundi.

Valmis tuleb olla ka juhtudega, kui Ruhnu maalilaagri kuupäevad muutuvad: saar asub keset Riia lahte ja laevaliiklus kui ainuke ühendus mandriga, on täielikult mere meelevallas.

Aplikeerumine “Ruhnu Nägu” maalilaagrisse:

**Osavõtjate arv kuni 15 inimest.**

Oma soovist ja loomingulisest plaanist (mida tahetakse maalida: inimest, maastikku jne; teha installatsioone; maakunsti vms) teatada palun kuni **19. veebruarini**

Mall Nukke meilile: **mnukke@gmail.com**

**AVALDUS OSAVÕTUKS “RUHNU NÄGU” MAALILAAGRIST RUHNU SAAREL**

**1. Ees -ja perekonnanimi:**

**2. Kontakt:**

**3. Telefoni nr:**

**4. E-mail:**

**5. Kodulehekülg (kui on):**

**6. Millise teose/ teosed kavatsete Ruhnu saarel teostada**

(kas maal, installatsioon jne. Paari lausega loomingulistest plaanidest saarel):